તેથી તેમના દુબઈમાં થયેલા આકસ્મિક અવસાન પછી શ્રીદેવીના જીવન અને મૃત્યુ બન્ને વિશે પ્રિન્ટ અને ઇલેક્ટ્રોનિક મીડિયાએ સ્વાભાવિક જ પોતપોતાની ઢબે વિશાળ પાયે કવરેજ કર્યું જ હતું. છતાંય, સિનેમાના એક ગંભીર વિદ્યાર્થી તરીકે અમને સતત એમ લાગ્યા કર્યું છે, કે જેમની અભિનયની કારકિર્દી ૫૦ વરસ સુધીની રહી હોય, એવી એક વિક્રમસર્જક અદાકારાને પૂરતો ન્યાય થયો નથી. તેમને યાદ કરતાં મોટેભાગે એક સરખી વિગતો અને તે પણ તાજેતરની ઘટનાઓની જોવા મળી હતી. તેમાં, છાપાની ભાષામાં કહીએ તો, હેડલાઇન અને પેટાહેડિંગ કે બહુ તો ‘બોક્સ આઇટમ’ જેવા રિપોર્ટ્સ હતા.